10. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΔΗΜΟΣΙΩΝ  ΈΡΓΩΝ Αριθ. ΕΔ2α/01/35/Θ2.5 της 26/26 Απρ. 1982 (ΦΕΚ Β' 218) Διατήρηση και αναμόρφωση Συλλογικών Οργάνων Γνωμοδοτικής και Αποφασιστικής αρμοδιότητας του Υπουργείου Δημοσίων Έργων. Εθνική Επιτροπή Αντισεισμικής Πολιτικής (ΕΘΕΑΠ) και Υποεπιτροπές αυτής. Άρθρ.6.-1.Διατηρείται η Εθνική Επιτροπή Αντισεισμικής Πολιτικής (ΕΘΕΑΠ) που προβλέπεται από τις διατάξεις του άρθρου δέκατου τέταρτου του Νόμ. 867/1979 και της αρ. ΕΔ5/ 05/158/15.6.1979 αποφάσεως του Υπουργού Δημοσίων Έργων (ΦΕΚ 634 τ.Β'/26.7.1979) και λειτουργεί σύμφωνα με αυτές. Η σύνθεση της ΕΘΕΑΠ είναι η ακόλουθη: α-ε)Από ένας εκπρόσωπος του Υπουργείου Εθνικής Άμυνας, του Υπουργείου Εσωτερικών, του Υπουργείου Κοινωνικών Υπηρεσιών, του Υπουργείου Δημοσίων Έργων και του Υπουργείου Χωροταξίας Οικισμού και Περιβάλλοντος, που ορίζονται μαζί με τους αναπληρωτές τους απ' τον αρμόδιο Υπουργό. στ)Ένας εκπρόσωπος του Τεχνικού Επιμελητηρίου της Ελλάδας, που ορίζεται με τον αναπληρωτή του απ' τη Διοικούσα Επιτροπή αυτού. ζ)Ένας εκπρόσωπος της Τοπικής Αυτοδιοίκησης, που ορίζεται με τον αναπληρωτή του από τη Διοίκηση της Κεντρικής Ένωσης Δήμων και Κοινοτήτων της Ελλάδας. η)Ένας εκπρόσωπος της Φυσικομαθηματικής Σχολής του Αριστοτελείου Πανεπιστημίου Θεσσαλονίκης (έδρας Γεωφυσικής)που ορίζεται από τη Σχολή. θ-ια)Ένας εκπρόσωπος του Εθνικού Αστεροσκοπείου Αθηνών (Γεωδυναμικό Ινστιτούτο), ένας εκπρόσωπος του Ινστιτούτου Γεωλογικών και Μεταλλευτικών Ερευνών και ένας εκπρόσωπος του Ινστιτούτου Τεχνικής Σεισμολογίας και Αντισεισμικών Κατασκευών, που ορίζονται από τα Διοικητικά Συμβούλια αυτών. ιβ-ιγ)Δύο καθηγητές Πολυτεχνείου ή Πολυτεχνικής Σχολής. ιδ-ιε)Δύο επιστήμονες με ειδική κατάρτιση και αποδεδειγμένη πείρα σε συναφή θέματα. Τα μέλη πού αναφέρονται στα στοιχεία ιβ-ιγ και ιδ-ιε ορίζονται με την απόφαση συγκροτήσεως της Επιτροπής. 2.Διατηρούνται οι κατωτέρω υποεπιτροπές της ΕΘΕΑΠ που προβλέπονται από τις διατάξεις του άρθρου δέκατου τέταρτου παρ. 6 του Νόμ. 867/1979 και της αριθ. ΕΔ5/05/158/15.6.1979 αποφάσεως του Υπουργού Δημοσίων Έργων (ΦΕΚ 634 τ.Β'/26.7.1979) και λειτουργούν σύμφωνα με αυτές. α)Υποεπιτροπή για Γεωλογικά και Σεισμολογικά θέματα. β)Υποεπιτροπή για θέματα αντισεισμικών κατασκευών και αντισεισμικών κανονισμών. γ)Υποεπιτροπή για νομικά, οικονομικά, κοινωνικά και θέματα αντισεισμικού πολεοδομικού σχεδιασμού. δ)Ειδική ερευνητική υποεπιτροπή για θέματα άμεσης δράσης και αντιμετώπισης εκτάκτων αναγκών. Η σύνθεση των ανωτέρω υποεπιτροπών και των ειδικών επιτροπών αποτελείται από τρία μέχρι πέντε μέλη της ΕΘΕΑΠ, που ορίζονται με την απόφαση συγκροτήσεως, ύστερα από πρόταση της ΕΘΕΑΠ. Για τις λοιπές διατάξεις βλ. ανωτ. σελ. 90,357. 